Diari Oficial de la Generalitat Valenciana


Sumari del DOGV 2134, del 29-10-1993 (1993/829603)

DECRET 201/1993, de 25 d'octubre, del Govern Valencià , relatiu a la composició de les comissions provincials de qualificació d'activitats.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/10/25/201/dof/vci/html**

### Dades del document

Número de DOGV
:   2134

Data del DOGV
:   29-10-1993

Secció del DOGV
:   DISPOSICIONS GENERALS

Número del document
:   1993/829603


Data del document
:   25-10-1993

Organisme emissor
:   Conselleria de Medi Ambient

Tipus de document
:   Decret

Anàlisi jurídica

Decret 201/1993, de 25 d'octubre, del Govern Valencià, relatiu a la composició de les comissions provincials de qualificació d'activitats.  
El Decret 158/1987, de 21 de setembre, del Govern Valencià, pel qual s'aprovà el Reglament Orgànic i Funcional de la Conselleria d'Obres Públiques, Urbanisme i Transports, va regular en l'article 47, la composició de les comissions provincials de qualificació d'activitats, aleshores adscrites al Gabinet d'Ordenació del Territori i Medi Ambient del departament esmentat.  
Per tal d'adequar la composició d'aquestes comissions als successius canvis esdevinguts a l'administració mediambiental de la Generalitat Valenciana, mitjançant el Decret 111/1993, de 19 de juliol, del Govern Valencià, fou modificada.  
Les modificacions fetes en l'estructura organitzativa de la Conselleria de Medi Ambient i, en particular, la creació a les direccions territorials de la figura dels secretaris territorials, amb la conveniència d'unir en aquest lloc de treball les funcions de la secretaria de les comissions provincials de qualificació d'activitats, aconsellen una nova modificació de la composició que tenen.  
- Per tot això, conformement a l'article 22. e) de la Llei de la Generalitat Valenciana 5/1983, de 30 de desembre, de Govern Valencià, a proposta del Conseller de Medi Ambient, i amb la deliberació prèvia del Govern Valencià en la reunió del dia 25 d'octubre de 1993,  
DECRETE  
Article únic  
Les comissions provincials de qualificació d'activitats d'Alacant, Castelló i València tenen la següent composició:  
- President: el Director General de Qualitat Ambiental.  
- Vice-president: el Director Territorial de la Conselleria de Medi Ambient.  
- Secretari: el Secretari Territorial de la Conselleria de Medi Ambient, amb veu però sense vot.  
- Vocals:  
a) El Director General d'interior de la Conselleria d'Administració Pública o un funcionari designat per aquest.  
b) El Director General de Salut Pública de la Conselleria de Sanitat i Consum o un funcionari designat per aquest.  
c) El Director General d'Indústria i Energia de la Conselleria d'Indústria, Comerç i Turisme o un funcionari designat per aquest.  
d) El Director General de Treball de la Conselleria de Treball i Afers Socials o un funcionari designat per aquest.  
e) El Director General de Producció Agrària i Pesca de la Conselleria d'Agricultura, Pesca i Alimentació o un funcionari designat per aquest.  
f) El Director General d'Urbanisme i Ordenació Territorial de la Conselleria d'Obres Públiques, Urbanisme i Transports o un funcionari designat per aquest.  
g) Un diputat en representació de la Diputació provincial.  
h) El Cap del Servei de Programació i Avaluació d'impacte Ambiental de la Direcció General de Qualitat Ambiental de la Conselleria de Medi Ambient.  
i)L'alcalde president de l'ajuntament de la capital de la província.  
j) Tres alcaldes-presidents d'ajuntaments de la província designats per la Federació Valenciana de Municipis i Províncies. i nomenats pel president de la comissió.  
- Ponents, amb veu però sense vot:  
El coordinador de ponències (tècnic responsable de la unitat de qualificació d'activitats), que actuarà com a ponent de la comissió.  
A més, el president de la comissió pot designar com a ponents (altres tècnics superiors) els funcionaris que hagen de dictaminar els projectes rebuts entre els que a aquest efecte els siguen proposats, a requeriment seu, per les Conselleries i d'altres organismes que tinguen relació més directa amb. l'activitat de què es tracte, o per raó de les circumstàncies que se'n puguen derivar.  
DISPOSICIONS FINALS  
Primera  
Autoritzar el Conseller de Medi Ambient perquè dicte les disposicions escaients de desplegament d'aquest decret.  
Segona  
El nomenament de vocals obtinguts després i com a conseqüència del Decret 111/1993, de 19 de juliol, del Govern Valencià, en mantindran la validesa, sense que calga, un nomenament de nou corn a conseqüència d'aquest decret.  
Tercera  
Aquest decret entrarà en vigor l'endemà de publicar-lo al Diari. Oficial de la Generalitat Valenciana.  
València, 25 d'octubre de 1993  
El President de la Generalitat Valenciana,   
JOAN LERMA I BLASCO  
El Conseller de Medi Ambient,   
EMERIT BONO I MARTINEZ


Còpia Permalink ELI